**Poziv za učešće u programu razmjene između regija uglja na Zapadnom Balkanu, u Ukrajini i u EU**

U okviru [Inicijative za regije uglja u tranziciji na Zapadnom Balkanu i u Ukrajini](https://ec.europa.eu/energy/topics/oil-gas-and-coal/coal-regions-in-the-western-balkans-and-ukraine/initiative-coal-regions-transition-western-balkans-and-ukraine_en), koju predvodi Evropska komisija, otvoren je poziv za program razmjene, na koji se pored zainteresovanih iz Crne Gore mogu da prijave i regije uglja iz zemalja obuhvaćenih inicijativom, kao i regije uglja iz Evropske unije. Cilj [programa razmjene](https://ec.europa.eu/energy/topics/oil-gas-and-coal/coal-regions-in-the-western-balkans-and-ukraine/coal-region-exchange-programme_en) je realizacija pravedne tranzicije i ubrzanje prelaska regija uglja na čistu energiju. Program razmjene sadrži razne mogućnost kroz koje regije uglja mogu da započnu direktne, “jedan na jedan” dijaloge, da se povežu sa različitim zainteresovanim stranama, da uče jedni od drugih i da prenose znanja.

Ukupnu inicijativu predvodi [Evropska komisija](https://ec.europa.eu/info/index_en) u saradnji sa šest međunarodnih partnera: [Svjetskom bank](https://www.worldbank.org/)om, Evropskom bankom za obnovu i razvoj (EBRD), Evropskom investicionom bankom (EIB), [Sekretarijat](https://www.energy-community.org/)om Energetske zajednice, Nacionalnim fondom za zaštitu životne sredine i upravljanje vodama Poljske i Koledžom Evrope u Natolinu.

U toku [godišnjeg sastanka inicijative](https://ec.europa.eu/info/events/annual-meeting-initiative-coal-regions-transition-western-balkans-and-ukraine-2021-jun-23_en), održanog 24. juna, upućen je poziv za učešće u programu razmjene svim subjektima zainteresovanim za pravednu tranziciju regija uglja. **Pozvane su regije uglja** iz Crne Gore, Bosne i Hercegovine, Sjeverne Makedonije, Srbije, Ukrajine, sa Kosova[[1]](#footnote-1) i regije iz Evropske unije, koje su nekada **bile regije uglja** ili su sada regije **predvodnice u relevantnim oblastima** (kao što su tehnologija obnovljive energije ili pametna specijalizacija).

Predstavnici regija, koji će učestvovati u ovom program, biće povezivani na osnovu interesovanja i stručnosti, pri čemu će se odabrati teme značajne za tranziciju, koje će se detaljnije istraživati. Prilikom uparivanja regija formiraće se parovi koji se sastoje od predstavnika regija uglja sa Zapadnog Balkana ili iz Ukrajine i predstavnka regije uglja iz Evropske unije, pri ćemu će proces traženja partera u programu biti fleksibilan i zasnovan na konkretnim potrebama.

Sve regije učesnice programa moći će da postignu pozitivne efekte kroz studijske posjete, razmjene znanja i podršku stručnjaka iz oblasti. Pored konkretnih savjeta stručnjaka, regije će dobiti i praktična znanja stečena iz iskustva tranzicije partnerskog para iz EU, pristup alatkama i podršku kod analiza i procjena rezultata tranzicije i prilikom mapiranja daljih koraka.

Zainteresovani kandidati su pozvani da se prijave do **15. septembra 2021. godine**. Informacije o zahtjevima i procesu prijave dostupne su na [web-stranici](https://ec.europa.eu/energy/topics/oil-gas-and-coal/coal-regions-in-the-western-balkans-and-ukraine/coal-region-exchange-programme_en) programa.

Za više informacija, obratite se exchangeWBUA@coalregions.eu

1. Navođenje Kosova ne dovodi u pitanje stavove o njegovom statusu, i u skladu je sa UNSCR 1244 (Odluka Savjeta bezbjednosti Ujedinjenih nacija) i Mišljenjem Međunarodnog suda pravde o Deklaraciji o nezavisnosti Kosova. [↑](#footnote-ref-1)